Efter mange år som trofast kunde hos Autoeurope takker jeg af efter min seneste oplevelse. Pga covid 19 blev vores ferie til Mallorca aflyst og jeg annullerede vores billeje den 26/6 pr e-mail, ca en uge inden afhentning af bilen og inden de 48 timer før billejens start i overensstemmelse med de gældende betingelser for bookingen.Kort tid efter modtager jeg et tilbud om at modtage en voucher +10%. Da jeg har annulleret lejen pr e-mail anser jeg tilbuddet om voucheren som et spørgsmål om hvordan jeg skal have mit tilgodehavende tilbage; en voucher eller pengene retur. Jeg ser først tilbuddet om voucheren da jeg kommer tilbage fra ferie og da der I e-mailen ikke er nævnt nogen tidsfrist for voucher tilbuddet takker jeg ja til tilbuddet. Jeg får desværre et kedeligt svar om at det nu ikke er muligt at benytte tilbuddet da jeg skulle have svaret inden de 48 timer før afhentning af bilen. Jeg kan nu heller ikke få mine penge tilbage. Jeg synes det er uacceptabelt at jeg skal annullere lejen to gange, det fremgår hverken af e-mailen eller de generelle betingelser. For mig at se bliver tilbuddet om voucher brugt som en pengemaskine, der er jo givetvis mange der ikke får checket emails og læst mailen om voucher tilbuddet i ferien og så kan Autoeurope bruge denne som undskyldning for ikke at betale nogen pengene tilbage. Mailen indholder ikke nogen information om gyldighed for tilbuddet eller konsekvens af for sent svar. Det er øvrigt også umuligt at komme igennem på telefonen eller få Autoeurope til at ringe tilbage.